### 12.    Ansøgning om garanti for byggekredit - Snertinge, [adresse], Føllenslev Energiselskab

**Åbent**

Sagsnr.: 326-2020-14607       J.nr.: 13.03.01           Dokumentnr.:
326-2020-181632

**Sagstype**

Beslutning.

**Resume og sagens baggrund**

Snertinge, [adresse], Føllenslev Energiselskab (SSF Energi)
søger ved skrivelser af 4. maj 2020 om garanti for lån til byggekredit hos
Gunhild Petersen på 7.117.625 kr. til finansiering af 2. etape vedrørende diverse
renoveringer og forbedringer på værket. Projektet forventes afsluttet i 2022,
hvorefter endelig lånefinansiering forventes pr. 31. december 2022.

Ansøgning om kommunegaranti kræver Kommunalbestyrelsens
godkendelse.

Lovhjemmel: Adam Karlsen.

**Indstillinger**

Direktøren indstiller, at

1.    der gives
kommunegaranti for en byggekredit i [adresse] på 7.118 t. kr. til endelig
finansiering senest 31. december 2020.

2.    ansøgning om
endelig lånefinansiering og indfrielse af byggekreditten fremsendes senest til
behandling på Kommunalbestyrelsens møde i november 2022.

3.    der vil blive
opkrævet garantiprovision efter de gældende regler og jf. den udarbejdede
kreditvurdering for SSF Energi på 0,55 %.

**Behandling**

Økonomiudvalget, Kommunalbestyrelsen

**Sagsfremstilling**

SSF Energi, som blev indviet i 1995, igangsatte sidste år 1.
etape for et større renoverings- og forbedringsprojekt for værket. Det har nu
vist sig fordelagtigt at igangsætte 2. etape af renoverings- og
forbedringsprojektet, ligesom det i ansøgningen påpeges, at regeringen som
følge af Corona-situationen ønsker, at der fremrykkes investeringer, der
medvirker til blandt andet energirenoveringer og andre tiltag, som kan reducere
energiforbruget. Både 1. og 2. etape forventes afsluttet ultimo 2022. – Der henvises
til den vedhæftede ansøgning.

SSF Energi oplyser, at der ved endelig lånefinansiering pr.
31. december 2022 ”kun” forventes et lån på 5.705.500 kr., idet der forinden
udbetales moms i anlægsperioden.

*Garantiprovision*:

Kalundborg Kommune har i forbindelse med de nye regler om
beregning af garantiprovision indhentet kreditvurderinger for alle de
låntagere, hvor kommunen har givet en kommunegaranti, og som er omfattet af at
skulle betale garantiprovision. Kreditvurderingerne er udarbejdet af PWC, og
for SSF Energi er garantiprovisionen på 0,55 %.

Garantiprovisionen opkræves på baggrund af det underskrevne
lånedokument, og den vil det 1. år blive beregnet forholdsmæssigt på grundlag
af lånets hovedstol, og efterfølgende på grundlag af restgælden pr. 31.12 til
betaling året efter i december måned.

*Økonomistabens supplerende oplysninger:*

SSF Energi har tidligere haft midlertidige
likviditetsproblemer på grund af nedsat produktion af biogas som følge af
uønsket affaldsprodukter i anlægget, hvilket indebar, at Gunhild Petersen og
Kommunalbestyrelsen meddelte henstand med terminsbetalingen for et af deres
lån. Dette er nu fuldt indfriet, og alle lån afdrages planmæssigt.

*Udtalelse fra Plan og Byg:*

Ansøgningen har været til behandling i Plan og Byg, som
oplyser, at der *ikke* er forhold, som kræver en varmeprojektgodkendelse.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt SSF Energi ikke er i stand til at betale lånet. Garantien
påvirker ikke den kommunale låneramme. Kommunens garantiforpligtelser pr. 31.
december 2019 udgjorde 18.760.697,23 kr. Der vil blive opkrævet
garantiprovision på 0,55 % efter gældende regler.

**Økonomiudvalgets møde den 20.
maj 2020:**

Anbefales.

**Bilag**

|  |  |
| --- | --- |
| Ansøgning om garanti - SSF Energi | 326-2020-182541 |